ကြယ်ပွကြီး

ကြယ်ပွကြီး (အင်္ဂလိပ်: giant star) များမှာ ကြယ်တခုက ရေရှည်သက်တမ်းကာလ ပြီးဆုံးသွားလျှင် စွမ်းအင်ထုတ်လုပ်နှုန်း၊ ထုထည်တို့ မတည်ငြိမ် ပြောင်းလဲသွားလျက် အရွယ်အစား ပွယောင်းလာသော ကြယ်ကြီးများ ဖြစ်သည်။
 ဒြပ်ပမာဏအားဖြင့် နေထက် ၁၀ ဆကြီးသော ကြယ်များနှင့် ထို့ထက် ဒြပ်နည်းသော ကြယ်များ ပွယောင်းလာလျှင် သာမန် ကြယ်ပွကြီးများ (giants) ဖြစ်လာသည်။
 ဒြပ်ပမာဏအားဖြင့် နေထက် အဆပေါင်း ဆယ်ဂဏန်းမျှ ကြီးသော ကြယ်များ ပွယောင်းလာလျှင် ထူးကဲ ကြယ်ပွကြီးများ (supergiants) ဖြစ်လာသည်။
 ဒြပ်ပမာဏအားဖြင့် နေထက် အဆပေါင်း ရာဂဏန်း (နှင့်အထက်) ကြီးသော ကြယ်များ ပွယောင်းလာလျှင် ထိပ်တန်း ကြယ်ပွကြီးများ (hypergiants) ဖြစ်လာသည်။

ရေရှည်သက်တမ်းကာလအတွင်း ရှိနေသေးသော ကြယ်တလုံးနှင့် ကြယ်ပွကြီးတလုံးတို့ အပူချိန် တူနေစေကာမူ လင်းအားမှာ ကြယ်ပွကြီးက ပိုကဲနေမည် ဖြစ်သည်။

အကိုးအကား